Afaceristul din Târgovişte şi-a înregistrat societatea pe 30 iulie. Bărbatul a declarat pentru Gazetadambovitei.ro că este un gest de protest, în favoarea libertăţii de exprimare.

„Eu mai am două firme, una în România, una în Anglia. Am înfiinţat-o ca o formă de protest, dar o să şi o folosesc de acum înainte. M-a deranjat când am văzut acţiunea autorităţilor împotriva bărbatului cu plăcuţele de înmatriculare celebre.

Atunci m-am gândit să fac o firmă şi să văd cum pot autorităţile române să mă împiedice să o folosesc. Acelui cetăţean au putut să îi interzică, dar să vedem dacă pot să îmi interzică şi mie”, a precizat el pentru gazetadambovitei.ro.